Sprengjueyðingaræfing án samráðs við sveitarstjórn Hvalfjarðarsveitar Sprengjuleitarmaður í vinnufötunum Eins og greint var frá hér á vefnum sl. þriðjudag hófst sprengjueyðingaræfingin Northern Challenge 2007 í gærmorgun . Hluti æfingarinnar mun fara fram í Hvalfirði , en án samráðs við sveitarstjórn . Slíkt vekur furðu Einars Arnar Thorlaciusar sveitarstjóra sem segist gera ráð fyrir því að gera athugasemd við þetta háttarlag stjórnvalda . Það er Landhelgisgæslan sem skipuleggur æfinguna með styrk frá Atlantshafsbandalaginu og eru sprengjusérfræðingar víða að úr heiminum mættir til að læra það nýjasta á þessu sviði . Æfingin fer að mestu fram innan og við nýja öryggissvæðið á Keflavíkurflugvelli en einnig í Hvalfirði . Áhersla er lögð á hryðjuverkasprengjur en á æfingunni eru sprengjusérfræðingar sem hafa starfað í Írak , Afganistan og fleiri stríðshrjáðum löndum . Æfingin mun standa yfir til 7. september , en aðaláhersla verður lögð á fræðslu og mat á hæfni þátttakenda en æfingar fara fram í næstu viku . Næstkomandi miðvikudag , þann 5. september , verður æft í Hvalfirði , en þá munu varðskip og þyrla taka þátt í æfingunni ásamt öðrum þátttakendum . Fregnir af hinni fyrirhuguðu æfingu vekja furðu sveitarstjóra Hvalfjarðarsveitar sem segir stjórnvöld ekkert samráð hafa haft við sveitarfélagið um fyrirhugaða æfingu . “ Tvennt vekur athygli í þessari frétt . Annars vegar hefur utanríkisráðuneytið ákveðið að varnarsvæðið í Hvalfirði skuli tekið í borgaraleg not frá og með 10. nóvember 2006 , sbr. auglýsingu nr. 944 / 2006 . Í öðru lagi hefur ekkert samráð verið haft við íbúa eða sveitarstjórn um þessa heræfingu , sem einungis frétta af henni úr fjölmiðlum . Stjórnvöld hafa ekki einu sinni haft fyrir því að tilkynna um þessa fyrirhuguðu æfingu á skrifstofu sveitarstjórnar . Ég geri ráð fyrir því að Hvalfjarðarsveit muni gera athugasemdir við þetta háttalag stjórnvalda , ” sagði Einar Örn Thorlacius , sveitarstjóri í samtali við Skessuhorn .